Լաուրա Կիատտի

**Լաուրա Կիատտի** (, ), կինոյի և հեռուստատեսության իտալացի դերասանուհի, մոդել և երգչուհի։

## Կենսագրություն
Լաուրա Կիատտին ծնվել է 1982 թվականի հուլիսի 15-ին Կաստիլիոնե դել Լագոյում։ Մանկությունից ձգտել է երգչուհի դառնալ։ 1996 թվականին հաղթանակ է տարել «Միսս Դեռահաս» գեղեցկության մրցույթում, որից հետո ձայնագրել է երկու երաժշտական ալբոմ՝ «Ուղիղ դեպի քո սիրտը» (1998) և «Սանդուղք դեպի երկինք» (1999)։

2000 թվականին առաջնաելույթ է կատարել հեռուստատեսությունում՝ նկարահանվելով «Տեղ արևի տակ» (Un posto al sole) սերիալում։ 2004 թվականին Լաուրան եկել է կինոյի «մեծ» աշխարհ։ Նրա առաջին գլխավոր դերը դարձել է Ջուլիանը՝ Ջակոմո Կամպիոտիի «Այլևս երբեք, ինչպես նախկինում»  (Mai + come prima) դրամայում։

Նրան համաեվրոպական համբավ է բերել Պաոլո Սորրենտինոյի «Ընտանիքի ընկերը» դրամայի գլխավոր դերը, որը ներկայացվել է 2006 թվականի Կաննի կինոփառատոնի մրցութային ծրագրում։ Առավել հաջող դերեր է խաղացել «Ես ուզում եմ քեզ» (2007)՝ Ռիկարդո Սկամարչոյի հետ, «Ով շուտ է վեր կենում, նրան հաջողություն է սպասվում» (2008), «Յագո» (2009), «Բահարիա» (2009), «Ճակատագրական Լարա» (2009), «Ինչ-որ տեղ» (2010), «Սեր։ Կիրառման հրահանգեր» (2011) և ուրիշ կինոնկարներում։

## Անձնական կյանք
2006 թվականին Լաուրա Կիատտին հանդիպել է դերասան և ռեժիսոր Սիլվիո Մուչչինոյի հետ։ Հետո մի քանի տարի շարունակ հարաբերություն է ունեցել դերասան և մոդել Ֆրանչեսկո Արկայի հետ, որն ավարտվել է 2009 թվականին։ 2010-2013 թվականներին հարաբերություններ է ունեցել «Ֆորտիտուդո» բասկետբոլային թիմի ավագ Դավիդ Լամայի հետ։

2014 թվականի հուլիսի 5-ին ամուսնացել է դերասան Մարկո Բոչիի հետ։ Զույգն ունի երկու որդի՝ Էնեան (ծնվ.՝ 2015 թվականի հունվարի 22) և Պաբլոն (ծնվ.՝ 2016 թվականի հուլիսի 8)։ Ամուսնու և երեխաների հետ ապրում է Պերուջա քաղաքում։

## Ընտրված ֆիլմագրություն
մինի|right|upright|Լաուրա Կյաթին Վենետիկի 66-րդ կինոփառատոնում (2009)
* Գոյություն չունեցող Լաուրա / *Laura non c'è* (1998)՝ *Ստեֆանի*
* Ձյունոտ արձակուրդներ / *Vacanze sulla neve* (1999)՝ *Ֆրանչեսկա*
* Վիա դել Կորսո / *Via del Corso* (2000)՝ *Մոնիկա*
* Ավելին քան երբեք, ինչպես նախկինում /*Mai + come prima* (2005)՝ *Ջուլիա*
* Երկրորդ քայլ / *Passo a due* (2005)՝ *Ֆրանչեսկա*
* Ընտանիքի ընկերը / *L’amico di famiglia* (2006)՝ *Ռոզալբա դե Լուկա*
* Մեր տան մոտ / *A casa nostra* (2006)՝ *Էլոդի*
* Ես ուզում եմ քեզ / *Ho voglia di te* (2007)՝ *Ջինևրա*
* Ով շուտ է վեր կենում, նրան հաջողություն է սպասվում / *Il mattino ha l’oro in bocca* (2008)՝ *Քրիստիանա*
* Կլարայի անհավատարմությունը / *Il caso dell’infedele Klara* (2009)՝ *Կլարա*
* Բահարիա / *Baarìa* (2009)՝ *ուսանողուհի*
* Ճակատագրական Լարա / *Io, loro e Lara* (2009)՝ *Լարա*
* Ռապունցել։ Խճճված պատմություն / *Tangled* (2010)՝ *Ռապունցել (ձայն իտալական տարբերակում)*
* Ինչ-որ տեղ / *Somewhere* (2010)՝ *Սիլվիա*
* Սեր։ Օգտագործման հրահանգներ / *Manuale d’amore 3* (2011)՝ *Միկոլ*
* Վեպ կոտորածի մասին / *Romanzo di una strage* (2012)՝ *Ջեմմա Կալաբրեսի*
* Իմ կյանքի ամենավատ Սուրբ ծնունդը / *Il peggior Natale della mia vita* (2012)՝ *Բենեդետա*
* Հռոմի 3D գլադիատորներ / *Gladiatori di Roma* (2013)՝ *Լյուցիլա (ձայն)*
* Ուրիշի դեմքը / *Il volto di un’altra* (2013)՝ *Բելլա*
* Համբույր / *Lo che amo solo te* (2015)՝ *Քիարա*
* Սուրբ ծննդյան ընթրիք / *La cena Natale* (2016)՝ *Քիարա*
* Աղջիկ / *Addio al nubilato* (2021)՝ *Լինդա*

## Մրցանակներ և անվանակարգեր
* 2005՝ Premio Etruria Cinema (rivelazione dell'anno)
* 2007՝ Արծաթե ժապավեն՝ «Ընտանիքի ընկերը» ֆիլմի համար՝ դերասանուհու լավագույն դեր անվանակարգում
* 2008՝ Ոսկե փաթիլ (Ciak d'oro)՝ «Մեր տան մոտ» ֆիլմի համար՝ դերասանուհու լավագույն դեր անվանակարգում (A casa nostra)
* 2009՝ Արծաթե ժապավեն՝ Premio Guiglielmo Biraghi «Կլարայի անհավատարմությունը» ֆիլմի դերի համար (Il caso dell'infedele Klara)
* 2010՝ Ոսկե փաթիլ (Ciak d'oro)՝ «Ճակատագրական Լարա» ֆիլմի համար՝ դերասանուհու լավագույն կատակերգական դեր անվանակարգում
* 2011՝ Golden Graals՝ «Ճակատագրական Լարա» ֆիլմում դերասանուհու լավագույն դերի համար
* 2013՝ Ոսկե գլոբուս (Իտալիա) (Globo d'oro)՝ «Ուրիշի դեմքը» ֆիլմում դերասանուհու լավագույն դերի համար (In volto di un'altra)
* 2013՝ Արծաթե ժապավեն՝ «Ուրիշի դեմքը» ֆիլմում դերասանուհու լավագույն դերի համար (In volto di un'altra)

## Ծանոթագրություններ

Կատեգորիա:1982 ծնունդներ
Կատեգորիա:Իտալացի դերասանուհիներ
Կատեգորիա:Իտալացի երգչուհիներ
Կատեգորիա:Իտալացի կինոդերասանուհիներ
Կատեգորիա:Իտալացի մոդելներ
Կատեգորիա:Հուլիսի 15 ծնունդներ